**D I S P O Z I Ţ I E**

# **privind numirea doamnei TĂMAȘ CAMELIA-LAURA în funcția publică de execuție**

# **de consilier la Serviciul Resurse Umane**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 26251/26.06.2024, elaborat de către Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă, prin care se motivează și fundamentează emiterea actului administrativ;

Luând în considerare:

* Hotărârea Consiliului Județean Cluj nr. 100/2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj;
* art. 1 din Hotărârea Consiliului Județean Cluj nr. 235/20.12.2023 privind stabilirea salariilor de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia pentru anul 2024;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 64-65, art. 67 alin.(3), art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3), alin. (4), art. 191 alin. (1) lit. a) şi alin. (2) lit. b), art. 518 alin. (1) lit. d), alin. (2), art. 528 și art. 529 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 11 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art.1.** Doamna TĂMAȘ CAMELIA-LAURA se numește în funcția publică de execuție de consilier, clasa I, gradul profesional superior, gradația 5 pe perioadă nedeterminată, cu raport de serviciu cu normă întreagă, la Serviciul Resurse Umane din cadrul Direcției Generale Buget-Finanțe, Resurse Umane (Id post 333777) cu data de 01.07.2024, ca urmare a reorganizării activității aparatului de specialitate al Consiliului Județean Cluj, având un salariu de bază brut de \_\_\_\_\_\_ lei.

**Art. 2.** Atribuțiile aferente funcției publice de execuție de consilier de la Serviciul Resurse Umane (Id post 333777), sunt prevăzute în fișa postului anexată la prezenta dispoziție.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** La data comunicării prezentei dispoziții se abrogă orice alte dispoziţii contrare acesteia.

**Art. 5.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane, Guvernanță Corporativă**.**

**Art. 6. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, Guvernanță Corporativă, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane-Serviciul Resurse Umane, Guvernanță Corporativă, va comunica doamnei TĂMAȘ CAMELIA-LAURA,prezenta dispoziție.

**PREȘEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 301 din 28 iunie 2024**

## **Anexa**

**la Dispoziția nr. 301/2024**

## CONSILIUL JUDEŢEAN CLUJ

Direcţia Generală Buget-Finanţe, Resurse Umane

Serviciul Resurse Umane

# **FIŞA POSTULUI**

**Nr. 333777**

## **Informaţii generale privind postul**

**1.** **Denumirea postului**: **CONSILIER (COR 242201)**

**2. Nivelul postului**: execuţie

**3.** **Scopul principal al postului**: întocmește referatul de aprobare și proiectul de act administrativ privind aprobarea/modificarea organigramei, statului de funcții, regulamentului de organizare și funcționare, regulamentului intern pentru aparatul de specialitate al Consiliului Județean Cluj; întocmește organigrama, statul de funcții, regulamentul de organizare și funcționare pentru instituțiile publice din subordine care au angajați funcționari publici; asigură constituirea comisiilor de disciplină și paritară din cadrul Consiliului Județean Cluj.

**Condiţii specifice pentru ocuparea postului**

**1.Studii de specialitate**: studii universitare de licenţă absolvite cu diplomă de licenţă sau echivalentă în ramura de ştiinţe:

* Ştiinţe economice;
* Ştiinţe juridice;
* Ştiinţe administrative

**2.Perfecţionări / specializări**: nu e cazul

**3.Cunoştinţe de operare/programare pe calculator** (necesitate şi nivel): nu este cazul

**4.Limbi străine** (necesitate şi nivel de cunoaştere): nu e cazul

**5.Abilităţi, calităţi şi aptitudini necesare**: adaptabilitate, asumarea responsabilităţilor, capacitatea de a rezolva problemele, capacitatea de analiză şi sinteză, creativitate şi spirit de iniţiativă, capacitatea de a lucra independent, capacitatea de a lucra în echipă, loialitate faţă de lege şi loialitate faţă de interesele instituţiei, capacitate de autoperfecţionare, conduită corespunzătoare în timpul serviciului

**6.Cerinţe specifice**: nu e cazul

**7.Competenţa managerială** (cunoştinţe de management, calităţi şi aptitudini manageriale): nu e cazul

**Atribuții și responsabilități:**

1. **Atribuţiile specifice postului :**
2. Asigură desfăşurarea procedurilor de constituire și numire a comisiei de disciplină/paritară, conform prevederilor legale, elaborează şi redactează proiectul de dispoziţie privind numirea comisiei de disciplină/paritară;
3. inițiază procedurile de constituire a celor doua comisii cu cel puțin 30 de zile de la data expirării mandatului membrilor.
4. întocmește referatul și proiectul dispoziției de numire a comisiilor.
5. Elaborează toate lucrările necesare privind sancționarea funcționarilor publici și a personalului contractual:
6. întocmește referatul și proiectul de dispoziție privind aplicarea sancțiunii;
7. transmite o copie persoanei care gestionează portalul ANFP și consilierului de etică.
8. Elaborează toate lucrările necesare privind sancționarea personalului contractual.
9. întocmește referatul și proiectul de dispoziție privind constituirea comisiei de disciplină;
10. comunică referatul de sesizare și anexele către președintele comisiei de disciplină;
11. întocmește referatul și proiectul de dispoziție privind aplicarea sancțiunii;
12. Ține evidența sancțiunilor disciplinare aplicate funcționarilor publici și personalului contractual în vederea elaborării și redactării actului administrativ privind constatarea radierii sancțiunii aplicate.
13. Întocmește pentru funcționarii publici din cadrul aparatului de specialitate al Consiliului Județean Cluj referatul şi proiectele de dispoziţii privind încetarea, suspendarea, modificarea raporturilor de serviciu (pe baza cererii sau referatului aprobate);
14. Întocmește referatele și proiectele de dispoziție privind încetarea, suspendarea, modificarea raporturilor de muncă (pe baza cererii sau referatului aprobate), pentru personalul contractual din aparatul de specialitate al Consiliului Județean Cluj și înaintează proiectul de dispoziție funcționarului public care are ca atribuție încetarea contractului individual de muncă (CIM) sau întocmirea actului adițional la contractul individual de muncă și operarea în sistemul REVISAL;
15. Asigură consultanță conducătorului compartimentului în care își desfășoară activitatea funcționarul public debutant, în vederea:
16. numirii unui îndrumător cu atribuţii în stabilirea programului de desfăşurare a perioadei de stagiu şi în coordonarea activităţii funcţionarului public debutant pe toată perioada de stagiu;
17. elaborării programului de desfășurare a perioadei de stagiu, care se aprobă de către conducătorul instituției la propunerea conducătorului compartimentului în care urmează să îşi desfăşoare activitatea funcţionarul public debutant şi al compartimentului de resurse umane;
18. preia de la îndrumătorul funcționarului public debutant Raportul de evaluare a perioadei de stagiu al funcţionarului public debutant, Raportul de stagiu al funcţionarului public debutant Referatul îndrumătorului pe care le înaintează funcționarului responsabil cu emiterea dispoziției de numire/încetare.
19. Ţine legătura cu conducătorii compartimentelor care au în subordine personal contractual angajat cu contract de muncă debutant și preia la sfârşitul perioadei de stagiu referatul de evaluare întocmit de șeful ierarhic și aprobat de președintele Consiliului Județean Cluj pe baza căruia:
20. organizează examenul de promovare, la sfârşitul perioadei de stagiu,
21. elaborează proiectul de dispoziție privind numirea comisiei de examinare,
22. asigură secretariatul comisiei de evaluare și de soluționare a contestațiilor,
23. solicită șefului compartimentului în care se află angajatul care promovează examenul, completarea fișei de post cu noi atribuții,
24. comunică rezultatul examenului de promovare funcționarului public cu atribuții în numirea în funcţii publice şi contractuale în vederea elaborării actului administrativ de numire cu data de întâi a luni următoare.
25. Completează la zi baza de date privind evidența funcționarilor publici (Registrul de evidență a funcționarilor publici);
26. Elaborează şi redactează proiectul de dispoziţie privind aprobarea Regulamentului intern al aparatului de specialitate al Consiliului Județean Cluj;
27. Elaborează şi redactează proiectele de hotărâri privind aprobarea/modificarea Organigramei, Statului de funcţii și Regulamentului de organizare şi funcţionare al aparatului de specialitate al Consiliului Județean Cluj, în urma solicitării conducerii Consiliului Județean Cluj sau pe baza referatelor compartimentelor de specialitate aprobate;
28. Elaborează şi redactează proiectul de hotărâre privind aprobarea/modificarea Organigramei, Statului de funcţii și Regulamentului de organizare şi funcţionare pentru Direcţia Generală de Asistenţă Socială şi Protecţia Copilului Cluj, Direcţia Judeţeană de Evidenţă a Persoanelor Cluj, Serviciului Public Județean Salvamont-Salvaspeo Cluj aflate în subordinea Consiliului Județean Cluj;
29. Elaborează şi redactează proiectul de hotărâre privind aprobarea Organigramei, Statului de funcţii pentru regiile şi societăţile aflate în subordinea Consiliului Județean Cluj;
30. Stabileşte, anual şi cu ocazia rectificărilor de buget, necesarul cheltuielilor de personal al aparatului de specialitate al Consiliului Județean Cluj, al Direcţiei Generale de Asistenţă Socială şi Protecţia Copilului Cluj, Direcţiei Judeţene de Evidenţă a Persoanelor Cluj și Serviciului Public Județean Salvamont-Salvaspeo Cluj în vederea elaborării bugetului de venituri şi cheltuieli al judeţului;
31. Asigură organizarea concursurilor pentru posturile vacante de conducere a direcţiilor aflate în subordinea Consiliului Județean Cluj, respectiv postul de director general al Direcţiei Generală de Asistenţă Socială şi Protecţia Copilului Cluj și director executiv al Direcţiei Judeţene de Evidenţă a Persoanelor Cluj precum și pentru postul de director la Serviciului Public Județean Salvamont-Salvaspeo Cluj;
32. Elaborează şi redactează actele administrative privind numirea, sancționarea, suspendarea, modificarea și încetarea raporturilor de serviciu pentru directorul general al Direcţiei Generală de Asistenţă Socială şi Protecţia Copilului Cluj, directorul executiv al Direcţiei Judeţene de Evidenţă a Persoanelor Cluj și pentru directorul Serviciului Public Județean Salvamont-Salvaspeo Cluj și le comunică acestora;
33. Ține evidența sancțiunilor disciplinare aplicate directorului general al Direcţiei Generală de Asistenţă Socială şi Protecţia Copilului Cluj, directorului executiv al Direcţiei Judeţene de Evidenţă a Persoanelor Cluj precum și directorului Serviciului Public Județean Salvamont-Salvaspeo Cluj în vederea elaborării și redactării actului administrativ privind constatarea radierii sancțiunii aplicate și le comunică acestora.
34. Organizează realizarea procesului de evaluare a performanţelor profesionale individuale pentru conducătorii instituțiilor publice și adjuncții acestora din cadrul Direcției Generale de Asistență Socială și Protecția Copilului Cluj, Direcției Județene de Evidență a Persoanelor Cluj și a Serviciului Public Județean Salvamont-Salvaspeo Cluj aflate în subordinea și sub autoritatea Consiliului Județean Cluj, de către Președintele Consiliului Județean Cluj prin;
35. solicită conducătorilor instituțiilor subordonate și adjuncții acestora raportul privind modul de îndeplinire a obiectivelor profesionale individuale și gradul de realizare a indicatorilor de performanță stabiliți pentru perioada evaluată.
36. înaintează Raportul acestora și Formularul raportului de evaluare a performanțelor profesionale individuale Președintelui Consiliului Județean Cluj în vederea realizării evaluării și stabilirii obiectivelor individuale pentru anul următor perioadei evaluate.
37. Organizează, pe baza referatelor aprobate de către preşedinte, concursurile de recrutare / promovare din cadrul aparatului de specialitate al Consiliului Județean Cluj, îndeplinind toate formalităţile necesare conform legislaţiei în vigoare atât pentru funcţionarii publici cât şi pentru personalul contractual și asigură secretariatul comisiilor de concurs şi a celor de soluţionare a contestaţiilor respectând prevederile legale în vigoare;
38. întocmește calendarul concursului;
39. înștiințează, în cazul funcțiilor publice, Agenția Națională a Funcționarilor Publici cu privire la data organizării concursului și încarcă pe portalul de management a funcțiilor publice anunțul de concurs;
40. întocmește anunțul de concurs;
41. elaborează referatul și proiectul de dispoziție privind numirea comisiei de concurs și de soluționare a contestațiilor;
42. comunică posturile vacante şi cerinţele de ocupare ale acestora la Agenţia Judeţeană de Ocupare a Forţei de muncă Cluj conform prevederilor legale ;
43. primește dosarele de concurs în perioada de depunere a acestora;
44. convoacă comisia de concurs pentru etapele de selecție a dosarelor, probei scrise și de interviu;
45. semnează alături de membrii comisiilor documentele întocmite;
46. întocmește propunerea de numire în funcție a candidatului declarat reușit și o înaintează persoanei cu atribuții în întocmirea dispoziției de numire.
47. Asigură arhivarea documentelor repartizate, produse şi gestionate, conform actelor normative în vigoare:
48. ordonează cronologic actele în dosare;
49. numerotează filele din dosar;
50. atașează filele de început și sfârșit de dosar;
51. **Atribuții cu caracter general:**
52. Elaborarea şi implementarea procedurilor documentate/instrucțiunilor de lucru/ manualelor, în cadrul Sistemului de control intern managerial proiectat şi implementat la nivelul consiliului județean și al Sistemului de management al calității;
53. Analizarea documentelor elaborate de către instituțiile cu rol de reglementare și control în domeniul de activitate specific și implementarea reglementărilor, recomandărilor, măsurilor, procedurilor, strategiilor, instrucțiunilor elaborate;
54. Implementarea politicilor publice cu impact asupra domeniului de activitate;
55. Elaborarea și fundementarea proiectelor de acte administrative;
56. Colaborarea cu celelalte compartimente din cadrul aparatului de specialitate, pentru soluționarea sarcinilor profesionale care necesită soluționare în cooperare sau colaborare pentru buna desfășurare a proceselor de muncă;
57. Elaborarea referatelor de necesitate cu descrierea justificării pentru achizițiile pe care le solicită și a caietelor de sarcini corespunzătoare în domeniul lor de competență, pe care le supune avizării și aprobării potrivit competențelor, participând în comisiile de evaluare, în domeniul lor de competență;
58. Participarea în comisii, comitete, grupuri și echipe de lucru constituite atât în interiorul autorității sau în cadrul altor autorităţi/instituţii publice și entități, în baza unor prevederi legale sau a mandatului primit din partea coordonatorului activității sau a președintelui consiliului județean;
59. Gestionarea contractelor repartizate și participarea în cadrul comisiilor de recepție ale bunurilor/serviciilor/lucrărilor;
60. Realizarea unei bune gestiuni financiare, prin asigurarea conformității, legalităţii, regularităţii, economicităţii, eficacităţii şi eficienţei în utilizarea fondurilor publice şi în administrarea patrimoniului public;
61. Elaborarea de propuneri pentru fundamentarea necesarului de fonduri de la bugetul de stat, din credite interne sau externe, precum şi din alte surse de finanţare legal constituite pentru domeniile specifice de activitate, precum și gestionarea resurselor financiare alocate;
62. Elaborarea de propuneri pentru îmbunătățirea activității, pentru contractarea, în condiţiile legii, a serviciilor specializate în vederea obţinerii documentelor, studiilor, colectării datelor şi informaţiilor necesare realizării atribuţiilor, precum şi a serviciilor de consultanţă, inclusiv a serviciilor de evaluare, prognoză şi statistică;
63. Întocmirea rapoartelor de activitate la solicitarea coordonatorilor activității sau a președintelui consiliului județean;
64. **Responsabilități generale:**
65. Îndeplinirea atribuţiilor specifice;
66. Întocmirea şi prezentarea corectă şi la termenele stabilite a documentelor solicitate de superiorii ierarhici;
67. Respectarea procedurilor aprobate;
68. Menţinerea integrităţii bunurilor aflate în patrimoniul Județului Cluj;
69. Angajarea patrimonială a Județului Cluj prin actele pe care le elaborează, verifică, supervizează sau le avizează, în limita competenţelor;
70. Asigură cunoaşterea, însușirea, aplicarea și respectarea legislaţiei și a reglementărilor specifice domeniului de activitate cu privire la atribuțiile, acţiunile, activităţile, procesele de muncă și sarcinile specifice postului pe care îl ocupă;
71. Exercită atribuţiile stabilite în acte normative, reglementări, standarde, normative, instrucțiuni, metodologii, proceduri, acte administrative, fişa postului, etc.;
72. Realizează, la timp activitățile, acțiunile, atribuţiile sau sarcinile ce-i revin și raportează asupra modului de realizare a acestora;
73. Semnează lucrările şi documentele elaborate şi îşi asumă responsabilitatea în ceea ce priveşte conţinutul, calitatea, exactitatea şi legalitatea acestora;
74. Răspunde, potrivit dispoziţiilor legale, de corectitudinea şi exactitatea datelor, informaţiilor şi măsurilor incluse, respectiv propuse, în documentele întocmite;
75. Se documentează, elaborează și fundamentează tehnic, economic sau juridic proiectele de acte administrative și acte juridice ale unității administrative teritoriale/consiliului județean/președintelui consiliului județean;
76. Aplică principiul autocontrolului (verificarea unor informații prin alte informații furnizate de diverse documente, controlul reciproc – verificări, corelări ale informațiilor obținute din diverse surse, regula celor “patru ochi”);
77. Întocmește rapoartele prevăzute de lege;
78. Fundamentează tehnic, economic sau juridic refuzul de a semna, respectiv de a contrasemna ori aviza actele administrative sau actele juridice pe care le consideră nelegale;
79. Îndeplinește îndatoririle de serviciu cu profesionalism, imparțialitate, loialitate, corectitudine şi în mod conştiincios, cu obligaţia de a se abţine de la orice faptă care ar putea să aducă prejudicii autorității;
80. Păstrează secretul de serviciu, datele şi informaţiile cu caracter confidenţial deţinute sau la care are acces ca urmare a exercitării atribuţiilor de serviciu;
81. Respectă codul de etică și conduită al personalului din consiliul județean;
82. Adoptă o ţinută morală şi vestimentară decentă, atât în relaţiile cu colegii de serviciu, cât şi în relaţiile profesionale cu persoanele din afara autorității;
83. Răspunde de înregistrarea, evidența și păstrarea documentelor de lucru, precum și de baza tehnico-materială din dotarea autorității;
84. Elaborează propuneri pentru îmbunătățirea activității; propune documente tipizate şi proceduri de uz intern pentru activitatea compartimentului sau a autorităţii, în general;
85. Semnalează conducerii structurii funcționale din care face parte orice probleme deosebite legate de activitatea acesteia, despre care ia cunoştinţă în timpul îndeplinirii sarcinilor sau în afara acestora;
86. Propune măsuri pentru prevenirea, înlăturarea şi sancţionarea nerespectării prevederilor legale care reglementează domeniul de activitate al compartimentului din care face parte;
87. Gestionează documentele specifice elaborate în format letric și arhiva electronică a registrelor electronice completate la nivelul fiecărei structuri funcționale;
88. Eliberează copii certificate pentru conformitate cu exemplarul original al documentelor deținute, precum și copii certificate pentru conformitate cu exemplarul documentelor deținute, în cazul în care acestea nu sunt originale;
89. Elaborează rapoartele compartimentelor de resort la proiectele de hotărâre înregistrate, ţinând cont de obiectul şi domeniul reglementat prin acestea, cu respectarea termenelor stabilite în acest sens de către secretarul județului, care să nu depăşească termenul de 30 de zile prevăzut de lege pentru emiterea rapoartelor;
90. Efectuează controalele medicale proprii (periodic şi la schimbarea postului, a locului de muncă sau a condiţiilor în care îşi desfăşoară activitatea, în alte condiţii stabilite de medicul de medicina muncii), certificate prin fişa de aptitudine în muncă efectuarea acestora;
91. Participă la instruirea periodică şi suplimentară în domeniul securităţii şi sănătăţii în muncă, îşi însuşește şi respectă cu stricteţe prevederile legislaţiei de securitate şi sănătate în muncă şi măsurile stabilite pentru prevenirea producerii accidentelor de muncă şi/sau a îmbolnăvirilor profesionale;
92. Urmează programele de perfecționare profesională, conform prevederilor legale;
93. Efectuează orice activitate care implică prelucrarea datelor cu caracter personal cu respectarea prevederilor legislaţiei pentru protecţia persoanelor cu privire la prelucrarea datelor cu caracter personal şi libera circulaţie a acestor date;
94. Cunoaște și respectă Regulamentul intern al Consiliului Județean Cluj;
95. **Atribuții privind implementarea proiectelor:**
96. Atribuțiile din fișa de post se completează cu atribuțiile specifice aferente rolului în care a fost desemnat, prin dispoziția președintelui consiliului județean, ca parte a echipei de implementare a proiectului (EIP) - sau unități de implementare a proiectului (UIP), echipei de management de proiect -, pentru implementarea/ administrarea/supervizarea proiectelor finanțate din fonduri externe nerambursabile, a proiectelor finanțate de la bugetul Județului Cluj și/sau bugetul de stat, conduse de un manager de proiect;
97. Atribuțiile specifice aferente rolului în care a fost desemnat ca parte a echipei de implementare a proiectului (EIP) se stabilesc de către managerul de proiect în concordanță cu competențele necesare și expertiza de specialitate specifică pregătirii profesionale pentru îndeplinirea sarcinilor alocate în cadrul echipei de proiect, în considerarea îndeplinirii tuturor condiţiilor specifice impuse de regulile care guvernează finanțarea acordată proiectului respectiv și devin anexă a fișei de post;
98. Duce la îndeplinire sarcinile din cadrul proiectului în vederea implementării activităţilor şi atingerii obiectivelor proiectului și indicatorilor asumați;
99. Participă și contribuie cu expertiza de specialitate specifică la reuniunile/întâlnirile periodice ale echipei de proiect pentru monitorizarea stadiului implementării proiectului raportat la progresele înregistrate în derularea activităţilor/atingerea rezultatelor proiectului, la întocmirea de minute privind concluziile reuniunilor/întâlnirilor, la sistemul intern de raportare către managerul de proiect, urmărirea instrucțiunilor de lucru, comunicare internă şi externă, inclusiv pentru sesizarea problemelor legate de proiect sau intervenite la nivelul echipei de proiect, precum şi orice alte aspecte privind implementarea în bune condiţii a proiectului;
100. Aduce la cunoștința managerul de proiect orice eveniment petrecut sau potențial, care ar putea conduce la dificultăți/întârzieri în implementare sau care ar putea dăuna interesului public și propune măsuri de remediere/evitare;
101. Este responsabil/ă, potrivit competențelor/abilităților de depunerea diligențelor pentru realizarea activităţilor proiectului, în vederea atingerii rezultatelor propuse, precum şi pentru îndeplinirea obligațiilor beneficiarului faţă de finanțator, conform prevederilor contractului de finanțare încheiat cu acesta şi regulilor specifice care guvernează finanțarea externă nerambursabilă şi sistemul de control intern managerial.
102. În cazul desemnării ca ***manager de proiect*** are responsabilitatea conducerii, în vederea implementării activităţilor şi atingerii rezultatelor prevăzute ale unui proiect finanțat din fonduri externe nerambursabile și/sau din bugetul Județului Cluj și/sau bugetul de stat, având drept beneficiar Județul Cluj (în calitate de solicitant, lider de parteneriat sau partener de proiect), conform atribuțiilor principale stabilite în sarcina managerului de proiect prin Regulamentul de Organizare și Funcționare al aparatului de specialitate al Consiliul Judetean Cluj
103. În cazul desemnării ca ***responsabil de contract*** asigură implementarea contractului, în vederea atingerii scopului şi obiectivelor asumate conform atribuțiilor principale stabilite în sarcina responsabilului de contract prin Regulamentul de Organizare și Funcționare al aparatului de specialitate al Consiliul Judetean Cluj;

## **Identificarea funcţiei publice corespunzătoare postului**

1. Denumire: **CONSILIER**

2. Clasa **I**

3. Gradul profesional: **SUPERIOR**

4. Vechime în specialitatea studiilor necesară: **minim 7 ani**

## **Sfera relaţională a titularului postului**

## 

**1. Sfera relaţională internă:**

a) Relaţii ierarhice:

- subordonat faţă de şeful de serviciu

- superior pentru nu e cazul

b) Relaţii funcţionale: cu celelalte compartimente şi servicii din cadrul Consiliului Judeţean, cu instituţiile, societăţile comerciale şi regiile aflate sub autoritatea Consiliului Judeţean

c) Relaţii de control:-

d) Relaţii de reprezentare: -

**2. Sfera relaţională externă:**

a) cu autorităţi şi instituţii publice: cu autorităţi şi instituţii publice, regii autonome, societăţi comerciale aflate sub autoritatea Consiliului Judeţean Cluj, autorităţi ale administraţiei publice locale şi centrale, servicii publice deconcentrate

b) cu organizaţii internaţionale: nu e cazul

c) cu persoane juridice private: nu e cazul

**3. Limite de competenţă**: în limita atribuţiilor postului

**4. Delegarea de atribuţii şi competenţă** pe perioada concediului de odihnă, concediului medical, concediului fără plată, alte concedii în condițiile legii, delegării, deplasării în interesul serviciului se face după cum urmează:

- înlocuieşte: pe Man Simona, pe Tomuș Dana, pe Rusnac Adriana

- e înlocuit: de Man Simona, de Tomuș Dana, de Rusnac Adriana

**Întocmit de**:

1. Numele şi prenumele Corina Mocan

2. Funcţia: şef serviciu

3. Semnătura:

4. Data:............................

**Luat la cunoştinţă de către ocupantul postului**

1. Numele şi prenumele Tămaș Camelia

2. Semnătura:

3. Data:...........................

**Contrasemnează**:

1. Numele şi prenumele Cristina Șchiop

2. Funcţia director general

3. Semnătura:

4. Data: ………………..